[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "Se vi havas elektronikan aparaton, kiu ne funkcias bone, la unua afero por fari estas restartigi g\u0302in. Ne gravas, kia estas la aparato: c\u0302u pos\u0302telefono, komputilo, tabulkomputilo, vid-luda sistemo au\u0306 simile. Restartigi elektronikan aparaton solvos la plejmulton de la problemoj. Vi devus fari tion por via komputilo c\u0302iusemajne."}, {"text_idx": "#000007", "text": "Restartigi komputilon signifas tutsimple mals\u0302alti kaj res\u0302alti g\u0302in. Tiel oni fermas c\u0302iujn programojn, restarigas konektojn, forigas provizorajn dosierojn, kaj funkciigas programajn g\u0302isdatigojn. Se komputilo ne funkcias g\u0302uste \u2013 ekzemple se g\u0302i malrapidas, ne konektig\u0302as al la interreto, tro varmig\u0302as, au\u0306 se programoj ne malfermig\u0302as \u2013 restartigi g\u0302in solvos la plejmulton de la problemoj."}, {"text_idx": "#000008", "text": "Homoj ofte lasas sian komputilon \u201cdormeti\u201d nokte. Tio signifas, ke la komputilo farig\u0302as neaktiva, la ekrano nigrig\u0302as, tamen tio ne estas sama afero kiel mals\u0302alti g\u0302in. Kiam la komputilo dormetas, g\u0302i uzas malmulte da elektro sed g\u0302i ankorau\u0306 funkcias. Programoj dau\u0306re funkcias kaj g\u0302ia memoro restas aktiva. Ne estas konsilinde lasi la komputilon en tiu stato tro longe. Kiam oni restartigas g\u0302in, oni malhelpas diversajn problemojn."}, {"text_idx": "#000009", "text": "1. Purigi la memoron. Kiam oni malfermas programon, g\u0302i aktivigas la memoron de la komputilo. Iuj programoj ankau\u0306 kreas provizorajn dosierojn. Fermi la programon ne c\u0302iam purigas la memoron au\u0306 forvis\u0302as tiujn dosierojn. Programoj postlasas elektronikajn signojn. Mals\u0302alti la komputilon devigas c\u0302iujn programojn halti, malplenigas la memoron kaj forvis\u0302as dosierojn, tiel forvis\u0302ante la postsignojn."}, {"text_idx": "#000010", "text": "2. Plibonigi sendratajn konektojn. Estas g\u0302ene, kiam la komputila sendrata konekto c\u0302esas funkcii, au\u0306 kiam hejma sendrata aparateto ne plu funkcias. Kiam komputilo estas s\u0302altita dum longa tempo seninterrompe, la kvalito de la konekto povas varii, g\u0302is en iu momento la konekto hazarde rompig\u0302as, tiel ke unu el la sendrataj aparatoj c\u0302esas funkcii. Kiam oni restartigas la komputilon, oni samtempe starigas tiajn konektojn."}, {"text_idx": "#000011", "text": "3. Plibonigi efikecon. Se komputilo farig\u0302as varma au\u0306 la ventumilo multe bruas, tio povus esti signo ke io funkcias en la fono. Tio povas kau\u0306zi trovarmig\u0302on, kiu povus difekti la internajn partojn de la komputilo kaj rezultigi perditajn datumojn. Mals\u0302alti la komputilon samtempe mals\u0302altas funkciantajn programojn."}, {"text_idx": "#000012", "text": "4. Kompletigi g\u0302isdatigojn. Dum komputilo estas konektita al la interreto, programoj kutime ricevas g\u0302isdatigojn. G\u0302isdatigoj gravas, c\u0302ar ili plibonigas la sekurecon, riparas misaj\u0302ojn, kaj enkondukas novajn funkciojn. Iuj g\u0302isdatigoj ne funkcias g\u0302is oni restartigas la komputilon."}, {"text_idx": "#000013", "text": "5. Ripari malgrandajn hazardajn problemojn. Kiam oni restartigas la komputilon, g\u0302i ekfunkciigas diagnozan programon. Tio malplenigas la memoron, rekreas konektojn, haltigas programojn funkciantajn en la fono, kaj forvis\u0302as provizorajn dosierojn. Tiel la komputilo purigas sin mem por funkcii pli bone."}, {"text_idx": "#000014", "text": "Komputilo estas multekosta aparato. G\u0302i helpas nin komerci, studi, kaj komuniki kun la mondo. Per tau\u0306ga prizorgado g\u0302i funkcios bone dum longa tempo."}, {"text_idx": "#000016", "text": "datumo: komputile traktebla informo, ekzemple nombroj, literoj, vortoj, nomoj, kaj simile.\ndiagnozi: ekkoni malsanon au\u0306 alian problemon per esplorado pri la maniero, lau\u0306 kiu g\u0302i prezentas sin.\ndifekti: malbonigi au\u0306 rompi ion, fari g\u0302in neuzebla au\u0306 senvalora per mistraktado.\nelektronika: uzanta sistemon de interne ligitaj elektraj eroj por fari malfacilajn taskojn.\nfono: la malantau\u0306a parto de io, videbla au\u0306 au\u0306debla malantau\u0306 la aferoj, kiuj c\u0302efe trafas la atenton (ekzemple en la suba bildo la konstruaj\u0302oj estas en la fono)."}, {"text_idx": "#000017", "text": "hazarde: neantau\u0306videble, okazinte sen plano au\u0306 intenco.\nkonekto: elektra au\u0306 interreta kunligo.\nprovizora: ne dau\u0306ra, ne konstanta, por nur iom da tempo.\nripari: rebonigi rompitan au\u0306 nefunkciantan aferon.\nsen-drata: kunligita sen bezono je drato (metala s\u0302nuro)."}, {"text_idx": "#000018", "text": "varii: esti ne c\u0302iam sama, esti de diversaj specoj.\nventumilo: aparato au\u0306 mas\u0302ino por refres\u0302igi la aeron."}, {"text_idx": "#000020", "text": "Bonega afis\u0302o! Tre simplaj kaj utilaj konsiloj"}, {"text_idx": "#000022", "text": "En ligilo de iam mi legis 5-lingvan vortareton (esperanto-nederlando-angla-franca-c\u0302eha) pri la fakaj vortoj rilate al komputumado (8 pag\u0302oj!), tio derivas el 2012 jaro, tamen mi proponas observi...."}, {"text_idx": "#000023", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000024", "text": "Algluita kiel ric\u0302a teksto. Alglui plat-tekste"}, {"text_idx": "#000025", "text": "Estas permesate nur 75 emog\u0302ioj."}, {"text_idx": "#000026", "text": "Via ligilo estas au\u0306tomate enkorpigita. Montri kiel ligilo"}, {"text_idx": "#000029", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]